b'\n_START_ARTICLE_\nValonia\n_START_SECTION_\nIstorie\n_START_PARAGRAPH_\n\xc3\x8en anul 54 \xc3\xae.Hr. Cezar cucere\xc8\x99te regiunea \xc3\xaen timpul campaniei sale din Galia \xc8\x99i o integreaz\xc4\x83 provinciei Gallia Belgica. Regiunea era ocupat\xc4\x83 de o popula\xc8\x9bie format\xc4\x83 din triburi celte \xc8\x99i germanice cunoscute sub denumirea de belgi. \xc3\x8en secolul al V-lea regiunea este ocupat\xc4\x83 de triburi germanice \xc8\x99i aceasta intr\xc4\x83 treptat \xc3\xaen componen\xc8\x9ba Imperiului Carolingian. P\xc3\xa2n\xc4\x83 \xc3\xaen secolul al XIV-lea regiunea intr\xc4\x83 \xc3\xaen posesia ducilor de Burgundia cu excep\xc8\x9bia Principatului episcopal Li\xc3\xa8ge care are o existen\xc8\x9b\xc4\x83 mai mult sau mai pu\xc8\x9bin independent\xc4\x83. \xc3\x8en 1477 linia acestora se stinge, regiunea intr\xc3\xa2nd \xc3\xaen posesia habsburgilor. Din 1556 \xc3\xaentreaga regiune intr\xc4\x83 sub tutela ramurii spaniole a casei de Habsburg, iar din 1713 aceasta intr\xc4\x83 sub tutela ramurii austriece. \xc3\x8en toat\xc4\x83 aceast\xc4\x83 perioad\xc4\x83 regiunea devine renumit\xc4\x83 pentru tehniclie de extragere \xc8\x99i de prelucreare a metalelor \xc8\x99i datorit\xc4\x83 artei mosane._NEWLINE_Dup\xc4\x83 \xc3\xaenceputul Revolu\xc8\x9biei franceze din 1789 regiunea intr\xc4\x83 treptat \xc3\xaen zona de influen\xc8\x9b\xc4\x83 a Fran\xc8\x9bei, fiind incoroporat\xc4\x83 definitiv teritoriului Primei Republici Franceze \xc3\xaen 1795. Vechea organizare teritorial\xc4\x83 feudal\xc4\x83 a fost \xc3\xaenl\xc4\x83turat\xc4\x83 \xc8\x99i regiunea a fost organizat\xc4\x83 \xc3\xaen departamente (Jemmapes, Ourthe, Sambre-et-Meuse, For\xc3\xaats \xc8\x99i Dyle) \xc8\x99i comune._NEWLINE_\xc3\x8en 1815 \xc3\xaen urma Congresului de la Viena de dup\xc4\x83 \xc3\xaenfr\xc3\xa2ngerea lui Napoleon Bonaparte, Valonia este atribuit\xc4\x83 noului stat Regatul Unit al \xc8\x9a\xc4\x83rilor de Jos. Faptul c\xc4\x83 noul stat era neerlandofon precum \xc8\x99i politicile sociale, economice \xc8\x99i religioase ale regelui protestant Wilhelm I al \xc8\x9a\xc4\x83rilor de Jos au f\xc4\x83cut ca burghezia \xc8\x99i clerul regiunii s\xc4\x83 sus\xc8\x9bin\xc4\x83 Revolu\xc8\x9bia Belgian\xc4\x83 din 1830 care a dus la formarea Regatului Belgiei. \xc3\x8en urma Tratatului de la Londra din 1839, independen\xc8\x9ba noului stat este recunoscut\xc4\x83_NEWLINE_Valonia a fost ocupat\xc4\x83 \xc3\xaen Primul R\xc4\x83zboi Mondial de c\xc4\x83tre trupele germane \xc8\x99i \xc3\xaen al doilea r\xc4\x83zboi mondial de c\xc4\x83tre trupele naziste. \xc3\x8en perioada postbelic\xc4\x83, datorit\xc4\x83 tensiunilor dintre comunitatea francofon\xc4\x83 \xc8\x99i comunitatea flamand\xc4\x83, a avut loc o reorganizare a statului \xc3\xaencep\xc3\xa2nd din anii 60 \xc3\xaentr-o federa\xc8\x9bie care s\xc4\x83 \xc8\x9bin\xc4\x83 cont de aspectele indentitare \xc8\x99i culturale diferite ale regiunilor Belgiei._NEWLINE_Miscarea valon\xc4\x83 afirm\xc4\x83 c\xc4\x83, dup\xc4\x83 epoca roman\xc4\x83, Valonia (Wallonia) a fost \xc3\xaencontinuu o \xc8\x9bar\xc4\x83 romanic\xc4\x83, sub forma unei enclave r\xc4\x83mase latin\xc4\x83 \xc3\xaen s\xc3\xa2nul Europei germanice. Cartea La Wallonie, terre romane, semnat\xc4\x83 de F\xc3\xa9lix Rousseau, \xc3\xaencepe \xc3\xaen felul urm\xc4\x83tor\xc2\xa0:_NEWLINE_\xc2\xab\xc2\xa0Depuis des si\xc3\xa8cles, la terre des Wallons est une terre romane et n\'a cess\xc3\xa9 de l\'\xc3\xaatre. Voil\xc3\xa0 le fait capital de l\'histoire des Wallons qui explique leur fa\xc3\xa7on de penser, de sentir, de croire. D\'autre part, dans l\'ensemble du monde roman, la terre des Wallons, coinc\xc3\xa9e entre des territoires germaniques, occupe une position sp\xc3\xa9ciale, une position d\'avant-garde. En effet, une fronti\xc3\xa8re de pr\xc3\xa8s de trois cents kilom\xc3\xa8tres s\xc3\xa9pare ces extremi Latini des Flamands au Nord, des Allemands \xc3\xa0 l\'Est.\xc2\xbb_NEWLINE_" De secole, \xc8\x9bara valonilor este o \xc8\x9bar\xc4\x83 roman\xc4\x83 \xc8\x99i nu a \xc3\xaencetat s\xc4\x83 fie. Iat\xc4\x83 faptul capital al istoriei valonilor care explic\xc4\x83 felul lor de a g\xc3\xa2ndi, de a sim\xc8\x9bi, de a crede. Pe de alt\xc4\x83 parte, \xc3\xaen ansamblul lumii romane, \xc8\x9bara valonilor, \xc3\xaenghesuit\xc4\x83 \xc3\xaentre teritorii germanice, ocup\xc4\x83 o pozi\xc8\x9bie special\xc4\x83, o pozi\xc8\x9bie de avangard\xc4\x83. \xc3\x8en fapt, ace\xc8\x99ti extremi Latini sunt separa\xc8\x9bi printr-o frontier\xc4\x83 de trei sute de kilometri de flamanzii din nord \xc8\x99i de germanii din est"\n_START_SECTION_\nGeografie \xc8\x99i climat\n_START_PARAGRAPH_\nClimatul este temperat maritim cu precipita\xc8\x9bii importante de-a lungul anului. Temperatura medie lunar\xc4\x83 variaz\xc4\x83 \xc3\xaentre 3\xc2\xa0\xc2\xb0C \xc3\xaen ianuarie \xc8\x99i 18\xc2\xa0\xc2\xb0C \xc3\xaen iulie; precipita\xc8\x9biile medii lunare varieaz\xc4\x83 \xc3\xaentre  65\xc2\xa0mm \xc3\xaen ianuarie \xc8\x99i 78\xc2\xa0mm \xc3\xaen iulie.\n_START_SECTION_\nEconomie\n_START_PARAGRAPH_\nPIBul pe cap de locuitor al Regiunii valone era de 19.858 Euro \xc3\xaen 2004._NEWLINE_Valonia a fost una dintre primele regiuni Europa Continental\xc4\x83 care a trecut printr-o perioad\xc4\x83 de revolu\xc8\x9bie industrial\xc4\x83 la \xc3\xaenceputul secolului XIX. P\xc3\xa2n\xc4\x83 la jum\xc4\x83tatea secolului XX regiunea minier\xc4\x83 \xc8\x99i metalurgic\xc4\x83 valon\xc4\x83 din jurul ora\xc8\x99elor Li\xc3\xa8ge \xc8\x99i Charleroi s-a dezvoltat puternic. Declinului industriei metalurgice \xc8\x99i politicile economice mai liberale din Flandra au f\xc4\x83cut ca centrul economic al Belgiei s\xc4\x83 se deplaseze dinspre regiunea minier\xc4\x83 \xc8\x99i metalurgic\xc4\x83 Valonia spre nord._NEWLINE_Belgia fiind membr\xc4\x83 fondatoare a UE, economia Valoniei este bine integrat\xc4\x83 \xc3\xaen economia european\xc4\x83. Din 2002 Euro a \xc3\xaenlocuit francul belgian. Din 1922 Belgia \xc8\x99i Luxemburgul formeaz\xc4\x83 o zon\xc4\x83 economic\xc4\x83 comun\xc4\x83, iar din 1944 aceste \xc8\x9b\xc4\x83ri fac parte din zona economic\xc4\x83 Benelux.\n_START_SECTION_\nDemografie\n_START_PARAGRAPH_\nPopula\xc8\x9bia Regiunii valone era de 3.435.879  la \xc3\xaenceputul anului 2007. Charleroi, Li\xc3\xa8ge, Namur \xc8\x99i Mons sunt cele mai mari ora\xc8\x99e din Valonia.\n_START_SECTION_\nEtimologie, simboluri \xc8\x99i limbi regionale\n_START_PARAGRAPH_\nCuv\xc3\xa2ntul fran\xc8\x9buzesc Wallonia provine de la termenul Wallon, care la r\xc3\xa2ndul lui vine din cuv\xc3\xa2ntul \'\'Walh\'\'. Walh este un cuv\xc3\xa2nt germanic vechi care era utilizat pentru a desemna un vorbitor de limb\xc4\x83 celtic\xc4\x83 sau latin\xc4\x83._NEWLINE_Prima men\xc8\x9bionare a acestui cuv\xc3\xa2nt, din jurul anului 1842, face referire la lumea romanic\xc4\x83 \xc3\xaen opozi\xc8\x9bie cu cea germanic\xc4\x83.Doi ani mai t\xc3\xa2rziu, este prima dat\xc4\x83 folosit pentru a desemna partea romanic\xc4\x83 a tinerei \xc8\x9b\xc4\x83ri,Belgia._NEWLINE_\xc3\x8en 1886 scriitorul \xc8\x99i militantul valon, Albert Mockel,a folosit acest cuv\xc3\xa2nt cu semnifica\xc8\x9bie politic\xc4\x83, pentru a-\xc8\x99i sublinia apartenen\xc8\x9ba cultural\xc4\x83 \xc8\x99i regional\xc4\x83, ca un r\xc4\x83spuns la cuv\xc3\xa2ntul flanders ,folosit de mi\xc8\x99carea flamand\xc4\x83. \xc3\x8ens\xc4\x83  cuv\xc3\xa2ntul Wallonia ap\xc4\x83ruse anterior \xc3\xaen limba germanic\xc4\x83 \xc8\x99i latin\xc4\x83 \xc3\xaenc\xc4\x83 din secolul 17._NEWLINE_Sporirea identit\xc4\x83\xc8\x9bii valone, a impus mi\xc8\x99c\xc4\x83rii valone alegerea unor simboluri tocmai pentru a se individualiza. Principalul simbol este coco\xc8\x99ul  denumit \xc8\x99i coco\xc8\x99ul valon, care era utilizat pe scara larg\xc4\x83 pe arme \xc8\x99i steaguri. Coco\xc8\x99ul  a fost ales ca \xc8\x99i emblem\xc4\x83 de Adunarea Valon\xc4\x83 pe 20 aprilie 1913, fiind schi\xc8\x9bat de Pierre Paulus pe 3 iulie 1913.Astfel, steagul Valoniei  reprezint\xc4\x83 un coco\xc8\x99 de culoare ro\xc8\x99ie pe un fundal galben.   _NEWLINE_Imnul Valonie a fost scris de Theophile Bovy \xc3\xaen anul 1900,iar \xc3\xaen 1901 a fost  compus\xc4\x83 \xc8\x99i muzica de c\xc4\x83tre Louis Hillier , c\xc3\xa2nd de asemenea a fost adoptat sub numele de C\xc3\xa2ntecul Valonilor.Pe 21 septembrie 1913  a avut loc prima dat\xc4\x83 ziua na\xc8\x9bional\xc4\x83 a Valoniei  la Verviers, cu ocazia comemor\xc4\x83rii particip\xc4\x83rii valonilor la Revolu\xc8\x9bia belgian\xc4\x83 din 1830. Aceasta are loc \xc3\xaen a treia duminic\xc4\x83, din luna septembrie. Cu aceast\xc4\x83 ocazie, Adunarea prezent\xc4\x83 a ales ca \xc8\x99i mottoValonia pentru totdeauna iar ca \xc8\x99i strig\xc4\x83t Libertate._NEWLINE_\xc3\x8en 1998 Parlamentul valon a adoptat oficial toate aceste simboluri cu excep\xc8\x9bia motto-ului \xc8\x99i strig\xc4\x83tului._NEWLINE_Franceza este principala limb\xc4\x83 vorbit\xc4\x83 \xc3\xaen Valonia. Germana este vorbit\xc4\x83 \xc3\xaen exclusivitate de comunitatea german\xc4\x83 prezent\xc4\x83 aici, \xc3\xaen special \xc3\xaen estul Belgiei. Francez\xc4\x83 vorbit\xc4\x83 \xc3\xaen Belgia este similar\xc4\x83 cu cea vorbit\xc4\x83 \xc3\xaen Fran\xc8\x9ba, cu excep\xc8\x9bia unor cuvinte ca septante(70) \xc8\x99i nonante(90) ale c\xc4\x83ror echivalen\xc8\x9b\xc4\x83 \xc3\xaen francez\xc4\x83 este soixante-dix \xc8\x99i quatre-vingt-dix. De asemenea exist\xc4\x83 \xc8\x99i un accent specific belgian,care este mult mai evident \xc3\xaen zona Liege-ului._NEWLINE_Valonii \xc3\xaen mod normal vorbesc o limb\xc4\x83 romanic\xc4\x83, din grupul limbilor d\'oil. \xc3\x8en Valonia in cea mai mare parte se vorbe\xc8\x99te valona, dar totodata se folose\xc8\x99te \xc8\x99i limba Picard in provincia Hainaut, in timp ce in Gaume(districtul Virton ) se mai vorbesc limbile specifice din Lorrain \xc8\x99i Champagne._NEWLINE_De asemenea mai exist\xc4\x83 \xc8\x99i limbi regionale germanice, cum ar fi luxemburgheza folosit\xc4\x83 \xc3\xaen special in districtul Arlon.Limbile regionale din Belgia sunt mult mai folosite \xc8\x99i mai importante dec\xc3\xa2t \xc3\xaen Fran\xc8\x9ba fiind recunoscute oficial de Guvern. Odat\xc4\x83 cu dezvoltarea \xc3\xaenv\xc4\x83\xc8\x9b\xc4\x83m\xc3\xa2ntului \xc3\xaen limba francez\xc4\x83, aceste limbi regionale au intrat intr-un declin continuu. \xc3\x8en prezent chiar exist\xc4\x83 o ini\xc8\x9biativ\xc4\x83 menit\xc4\x83 s\xc4\x83 revigoreze dialectele valoneze, unele \xc8\x99coli oferind chiar cursuri de limb\xc4\x83 strain\xc4\x83 \xc3\xaen valon\xc4\x83.Chiar valona este vorbit\xc4\x83 la unele emisiuni radio, ins\xc4\x83 cu toate acestea acest refort r\xc4\x83m\xc3\xa2ne unul limitat.'